Hunan-adfyfyriad 25.2.20 – Fframwaith Gymhwysedd yr Iaith Gymraeg

Y testun a ddewiswyd gennyf ar gyfer y wers hon oedd datblygu ymwybyddiaeth y dysgwyr o’r treiglad meddal ar waith o fewn testun enghreifftiol. Bwriad y dasg a osodwyd gennyf oedd herio’r dysgwyr i ddarganfod a chywiro cam-dreigladau o fewn y testun.
Yn fy marn bersonol i, ac oherwydd fy mhenderfyniadau o fewn y wers, nid oeddwn wedi arddangos fy medrau Cymraeg i’w llawn botensial. Yn ogystal â hynny, ni chyflwynwyd y dasg mewn modd eglur ac ni roddwyd cyd-destun i’r dysgwyr. Wrth edrych yn ôl ar y wers, canolbwyntiais yn fwy ar roi amser i’r dysgwyr gyflawni’r dasg nac ar draethu o flaen y dosbarth. Er yr ymdrech honno, nid oeddwn wedi adolygu unrhyw reolau ar gyfer y treiglad meddal cyn imi roi’r dysgwyr ar dasg, a theimlaf yr oedd hyn wedi effeithio ychydig ar eu gallu i gyflawni’r dasg wrth geisio darganfod y gwallau. Gellid wedi adolygu’r rheolau’n gyflym iawn trwy ddefnyddio elfennau o asesu ar gyfer dysgu, megis byrddau gwyn bach neu gylchdro o atebion. 
O ran amseru’r dasg, dylwn i wedi defnyddio stopgloc ar y bwrdd gwyn o’u blaenau, mae’r dull yma’n effeithiol ar gyfer sicrhau ymlyniad gryfach i’r dasg dan sylw gan hefyd cymell disgyblion llai gweithgar i gyflawni. Er hynny, roedd y dysgwyr wedi gweithio’n ddygn trwy’r dasg ac wedi llwyddo i ddarganfod canran uchel o’r gwallau sydd yn dangos bod dysgu blaenorol wedi profi’n effeithiol. Pan heriwyd y dysgwyr ymhellach wrth imi ofyn am resymau penodol ar gyfer y gwallau, cefais ymateb gadarnhaol oddi wrthynt.
Wrth edrych ymlaen at fy arferion yn y dyfodol, astudiais nifer o lyfrau ym maes addysgeg a oedd yn archwilio amrywiaeth o ddulliau ac arferion a fydd yn hwyluso’r broses ddysgu. Petaswn yn derbyn y cyfle i addysgu’r wers yma eto’n y dyfodol, byddwn yn sicr yn defnyddio rhai arferion a ddarllenais amdanynt wrth wneud fy ymchwil.
Derbyniais, gan fy mentor pwnc, darged wedi imi gwblhau fy lleoliad PAP1 o dalu sylw i faint yr wyf yn arwain mewn gwersi er mwyn osgoi gwersi athro-ganolog.
Un ffynhonnell a astudiais er mwyn mynd i’r afael â hyn oedd The Active Learner’s Toolkit (Plevin, 2017) a oedd yn cynnig ystod o weithgareddau effeithiol ar gyfer cynyddu cyfranogiad dysgwyr o fewn gwersi. Enghreifftiau o’r rheini yw “mini reviews” (tasg fer er mwyn crynhoi gwybodaeth yn gyflym), “teach-backs” (lle mae’r dysgwyr yn cymryd rôl yr ‘athro’ i addysgu cyfoedion) a strategaethau defnyddiol ar gyfer gwaith pâr a gwaith grŵp.
Ffynhonnell arall a astudiwyd gennyf oedd The Lazy Teacher’s Handbook (Smith, 2010) sydd yn cynnig y safbwynt bod dysgwyr yn dysgu mwy wrth i’r athro addysgu llai o fewn gwersi.  Yn wahanol i Plevin, nid yn unig am weithgareddau ‘diog’ y sonia Smith, ond bwra’i rwyd yn fwy eang eto o ran gosod amcanion dysgu ‘diog’, strwythuro’r wers ‘ddiog’ a sut mae gwahaniaethu’n effeithiol mewn dull ‘diog’. Bwriad y strategaethau uchod, yn debyg i Plevin, yw annog a chynyddu cyfranogiad dysgwyr a datblygu eu sgiliau o ddysgu’n annibynnol.
Soniais uchod am y nod o gynnwys mwy o ddulliau asesu ar gyfer dysgu o fewn fy ngwersi, ac wrth ddarllen diffiniad Black o nodweddion y dull yma (2007: 2):
	“Assessment for learning ... is usually informal, embedded in all aspects of teaching and learning, and conducted by different teachers as part of their own diverse and individual teaching styles.”
Credaf fod asesu ar gyfer dysgu yn arf bwysig i athro yn yr ysgol fodern. Maent yn fodd o fesur dealltwriaeth dysgwyr yn rheolaidd o dan amodau “anffurfiol” yn yr ystafell ddosbarth. Mae’n ddefnyddiol hefyd y byddaf i’n medru dehongli’r dulliau yma o fewn fy arferion personol i h.y. hybu creadigrwydd dysgwyr a’u hyder wrth ddefnyddio’r Gymraeg.
	Felly, i gloi, teimlaf y gallwn wella’r wers yn y dyfodol wrth weithredu’r strategaethau a ganfyddwyd gennyf yng ngoleuni fy ymchwil, megis asesu ar gyfer dysgu a hyrwyddo dysgu annibynnol. Ond mae angen imi wella ar fy hyder a’m heglurder wrth gyflwyno tasg i’r dysgwyr.



















Cynllun Gwers 1 (Dilynwyd amcan dysgu 2)
 
	Darpar Athro  
	Matthew Kerrith Tucker 
	Dosbarth: 
	7 Iaith Gyntaf (1) 

	Maes Dysgu a Phrofiad neu Bwnc 
	Cymraeg (Ieithoedd, Llythrennedd a Chyfathrebu) 
	Dyddiad: 
	12.11.19 

	Ffocws Gwers: 
	Tasg estynedig: Llythyr ffurfiol yn mynegi barn 
Ffocws y wers: Pryd mae defnyddio ‘Ti’ a ‘Chi’? + Adolygu’r Treiglad Meddal 

	Cysylltiadau ystyrlon â'r Cwricwlwm  
	Bydd disgyblion yn gallu: 
· defnyddio termau technegol, iaith a mynegiant yn gyson â chynnwys y pwnc. 
· defnyddio ystod o dreigladau yn gywir yn eu cyd-destun e.e. y treiglad meddal. 
· gyda hyder cynyddol, adnabod a deall pryd mae defnyddio iaith ffurfiol ac anffurfiol yn briodol. 

	Cysylltiadau ystyrlon â: 
Chyfrifoldebau trawsgwricwlaidd 
	Llythrennedd 
Bydd disgyblion yn gallu: 
· treiglo’n gywir yn arbennig ar ôl y rhan fwyaf o’r arddodiaid a rhagenwau 
· addasu arddull ysgrifennu i’r darllenydd a’r diben 
· defnyddio iaith sy’n briodol ar gyfer ysgrifennu, gan gynnwys Cymraeg safonol 

	Targedau Personol (Cysylltiedig â SAC ac wedi eu nodi mewn adolygiad wythnosol) 
 
 
 


 
 
	Amcanion Dysgu (ffocws ar ddysgu – defnyddio geirfa ddealladwy): 

	Bydd disgyblion yn dysgu i wneud y canlynol: 
1. Ym mha sefyllfaoedd a gyda phwy y mae angen defnyddio ‘ti’ neu ‘chi’ 
2. Atgyfnerthu rheolau’r treiglad meddal 
 


 
 
	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu) 
	Asesu Dysgu’r Disgyblion 
Tystiolaeth 
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir) 

	1. Bydd disgyblion yn gallu adnabod yn gywir gyda phwy y byddent yn defnyddio ‘ti’ a ‘chi’. 
2. Bydd disgyblion yn gallu nodi’r newidiadau wrth dreiglo’n feddal ac yn gallu adnabod gwallau treiglo a’u cywiro gan gynnig rhesymau dros gywiro. 
 
 
 
 
 
	1. Disgyblion i gwblhau cwestiwn 2 ar y daflen waith ‘Ti a Chi’ – cylchu neu danlinellu pwy o’r restr enwau y byddent yn galw ‘ti’ neu ‘chi’ arnynt. 
2. Disgyblion i gwblhau cwestiynau 1 a 2 ar y daflen waith ‘Y Treiglad Meddal’ – llenwi’r tabl treigladau a chywiro gwallau mewn darn darllen. 


 
	Amser 
	Gweithgareddau/Methodoleg/Cysyniadau Allweddol 
 (Rôl yr Athro – gan gynnwys pwyntiau dysgu allweddol a chwestiynau allweddol) 
	Tasgau Disgyblion 
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref) 
 
	Adnoddau 
 (Gan gynnwys gofyniad Iechyd a Diogelwch) 

	5-10 munud 
 
Cyfnod agoriadol (gyda chysylltiadau â dysgu blaenorol) 
	Athro i groesawu a setlo’r dosbarth cyn cyflwyno’r dasg dechreuol: tasg dod i adnabod yr athro – 2 gwir ac 1 gau 
	Disgyblion i drafod fesul pâr i weithio allan pa ffaith nad yw’n wir amdanaf i. 
 
 
 
 
 
 
 
	Powerpoint 
 
I&D – athro i sicrhau fod pob bag o dan y ddesg, llyfr cyswllt a chas bensiliau wedi i’r plant gyrraedd y wers a thrwy’r wers gyfan. 
 

	35-40 munud 
 
Addysgu a Dysgu Craidd 
	Athro i gyflwyno’r ffocws ar gyfer y ddwy wers nesaf, sef: Ysgrifennu llythyr ffurfiol yn mynegi barn am y wisg ysgol. Nodau’r wers hon yw gwybod pryd mae defnyddio ‘ti’ a ‘chi’ ac i adolygu’r treiglad meddal. 
 
Ti a Chi 
 
Tasg 1: Pryd i ddefnyddio ‘ti’ a ‘chi’? Ydy’r disgyblion yn gwybod unrhyw beth am hyn yn barod? 
Yr athro i esbonio i’r disgyblion yr amryw sefyllfaoedd o ran defnyddio ‘ti’ a ‘chi’ – dosbarthu’r daflen waith i’r disgyblion. 
 
Tasg 2: Gyda phwy y byddech yn defnyddio ‘ti’ neu ‘chi’? 
Yr athro i esbonio’r hyn sydd i wneud gan y disgyblion. A ydynt yn medru defnyddio’r hyn a gofnodwyd ganddynt yng nghwestiwn 1 i ateb y cwestiwn hwn? 
 
Adolygu’r Treiglad Meddal 
 
Tasg gyflym: A yw’r disgyblion yn cofio ar ôl beth yr ydym yn treiglo’n feddal? 
Yr athro i atgoffa’r disgyblion o’r rheolau sylfaenol wedi iddynt adrodd yn ôl e.e. yr arddodiaid, ‘dau/dwy’, ‘ei (gwr)’, ‘yn’ a ‘dy’. Athro i grybwyll ‘hoff’ ac ‘annwyl’ – a yw’r disgyblion yn ymwybodol o’r ddau yma? 
 
Tasg 1: Tabl Treiglad Meddal. Athro i droi sylw’r disgyblion at ochr arall y daflen waith gan esbonio cwestiwn 1. A yw’r disgyblion yn medru llenwi’r tabl yn annibynnol? 
 
Tasg 2: Cywiro Gwallau Treiglad Meddal. A yw’r disgyblion yn medru adnabod ac yna cywiro’r gwallau yn y darn darllen o dan gwestiwn 2 ar y daflen waith? A allent ddod o hyd i bob un o’r 8 gwall sydd yn y darn? A fydd angen i’r athro crybwyll y sleid PP ar gyfer y dasg gyflym fel cymorth i ddisgyblion? 
	Disgyblion i gofnodi gwaith dosbarth, y dyddiad a nodau’r wers yn eu llyfrau gwaith a’u tanlinellu’n daclus. 
 
 
 
 
 
Disgyblion i drafod am 30-60 eiliad yn eu grwpiau gosod – adrodd yn ôl fesul grŵp i wirio os ydynt yn gwybod unrhyw beth neu ddim. 
Ar y daflen waith, disgyblion i gwblhau Tasg 1 yn unig, sef cofnodi’r hyn a esboniwyd gan yr athro. 
 
 
Disgyblion i gwblhau cwestiwn 2 ar y daflen waith – ystyried y rhestr o bobl ar y daflen ac yna cylchu’r bobl y byddent yn galw ‘ti’ arnyn nhw neu danlinellu’r bobl y byddent yn galw ‘chi’ arnyn nhw. Asesu cyfoedion wrth wirio’r atebion. 
 
 
 
Disgyblion i drafod am 30-60 eiliad yn eu grwpiau – adrodd yn ôl fesul grŵp yr hyn y maent yn eu cofio. 
 
 
 
 
 
Disgyblion i lenwi’r tabl o dan gwestiwn 1 ar ail ran y daflen waith. Hunan-asesu wrth wirio’r atebion yma. 
 
 
Disgyblion i ddarllen y darn ar y daflen gan fynd ati i adnabod a chywiro’r 8 gwall sydd o fewn y darn. A allent roi rhesymau dros y camgymeriadau? Hunan-asesu wrth wirio’r atebion. 
Disgyblion i ludo’r daflen waith yn eu llyfrau gwaith. 
 
 
	Powerpoint 
Llyfrau Gwaith 
Pren mesur (os nad yw disgybl yn berchen ar un) 
 
 
 
 
Powerpoint 
Taflen waith ‘Ti a Chi’ – cwestiwn 1 
 
 
 
 
 
Powerpoint 
Taflen Waith ‘Ti a Chi’ – cwestiwn 2 
 
 
 
 
 
 
Powerpoint 
 
 
 
 
 
 
 
Powerpoint 
Taflen waith ‘Y Treiglad Meddal’ – cwestiwn 1 
 
 
Powerpoint 
Taflen waith ‘Y Treiglad Meddal’ – cwestiwn 2 
Llyfrau Gwaith 

	10 munud 
 
Sesiwn Gloi 
	Yr athro i gyflwyno ffocws y wers nesaf: Adeiladu a Llunio Llythyr Ffurfiol. 
 
Yr athro i osod tasg gwaith cartref: Llunio 4 cwestiwn ar gyfer eu holiadur gwisg ysgol. 
 
OS OES AMSER: Dril cyflym ar ‘Ti’ a ‘Chi’ i gloi’r wers. 
	 
 
 
Disgyblion i gofnodi 4 cwestiwn ar ddarn o bapur a ddosbarthwyd iddynt gan yr athro. 
 
 
Disgyblion i ymateb cyn gynted ag y gallent. 
 
	Powerpoint 

























Cynllun Gwers 2  
 
	Darpar Athro  
	Mr Matthew Kerrith Tucker 
	Dosbarth: 
	7 IG (1) 

	Maes Dysgu a Phrofiad neu Bwnc 
	Cymraeg (Iaith, Llythrennedd a Chyfathrebu) 
	Dyddiad: 
	17.1.20 

	Ffocws Gwers: 
	Ffocws iaith: Berfau Cryno 

	Cysylltiadau ystyrlon â'r Cwricwlwm  
	Ysgrifennu 
· ysgrifennu brawddegau gan sicrhau bod amser a pherson y ferf fel arfer yn gywir yn ei gyd-destun 
· defnyddio termau technegol, iaith a mynegiant yn gyson â chynnwys y pwnc 

	Cysylltiadau ystyrlon â: 
Chyfrifoldebau trawsgwricwlaidd 
	Llythrennedd 
· ysgrifennu brawddegau gan sicrhau bod amser a pherson y ferf fel arfer yn gywir yn ei gyd-destun 
· defnyddio geirfa amrywiol a phwrpasol yn gywir gan gynnwys geiriau ac ymadroddion pwnc benodol. 
· cynhyrchu llawysgrifen sy’n llifo ac sy’n ddarllenadwy. 
· defnyddio ystod o strategaethau, e.e. darllen cyflym, darllen agos, anodi, rhagfynegi, i gip ddarllen (sgimio) testunau i gael y neges, y syniadau a’r themâu allweddol, a’u llithr ddarllen (sganio) am wybodaeth fanwl 
 

	Targedau Personol (Cysylltiedig â SAC ac wedi eu nodi mewn adolygiad wythnosol) 
 
Herio a disgwyliadau 
Er mwyn ysgogi’r dysgwyr i gyflawni, mae’r heriau a’r disgwyliadau y mae’r darpar athro’n eu gosod ar lefel briodol ar gyfer yr ystod o alluoedd a nodweddion sydd ymhlith y dysgwyr. 


 
 
	Amcanion Dysgu (ffocws ar ddysgu – defnyddio geirfa ddealladwy): 

	Bydd disgyblion yn dysgu i wneud y canlynol: 
 
1. Trosi berfau cwmpasog i’w ffurfiau cryno 
2. Defnyddio berfau cryno amser y gorffennol 


 
 
	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu) 
	Asesu Dysgu’r Disgyblion 
Tystiolaeth 
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir) 

	2. Bydd disgyblion yn hyderus wrth drosi o ferfau cwmpasog i ferfau cryno. 
2. Bydd gan ddisgyblion afael sicr ar ddefnyddio berfau cryno amser y gorffennol. 
	2. Taflen waith trosi berfau o’u ffurfiau cwmpasog i’w ffurfiau cryno 
2. Taflen waith berfau cryno amser y gorffennol – creu a throsi brawddegau 



	Amser 
	Gweithgareddau/Methodoleg/Cysyniadau Allweddol 
 (Rôl yr Athro – gan gynnwys pwyntiau dysgu allweddol a chwestiynau allweddol) 
	Tasgau Disgyblion 
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref) 
 
	Adnoddau 
 (Gan gynnwys gofyniad Iechyd a Diogelwch) 

	10 munud 
 
Cyfnod agoriadol (gyda chysylltiadau â dysgu blaenorol) 
	· Croesawu’r disgyblion cyn eu setlo er mwyn cymryd y gofrestr 
· Cyflwyno’r dasg estynedig – dyddiadur tri diwrnod o safbwynt Culhwch 
· Cyflwyno nodau’r wers 
 
 
	· Disgyblion i dynnu cas pensiliau a llyfrau cyswllt allan o’u blaenau 
· Disgyblion i gofnodi gwaith dosbarth, dyddiad a theitl y wers gan eu tanlinellu’n daclus 
· Cofnodi nodau’r wers yn daclus 
	· PPT 
· Cas pensiliau 
· Llyfrau cyswllt 
· Llyfrau gwaith 

	35 munud 
 
Addysgu a Dysgu Craidd 
	**Nifer o dermau technegol yn y wers hon – angen sicrhau bod pob disgybl yn gwybod ystyr y termau wrth i’r wers fynd yn ei blaen!** 
 
Beth yw berf a berfenw? 
· Diffinio’r ddau derm – cynnig enghreifftiau 
 
Tasg: Trosi berfau o’u ffurfiau cwmpasog i’w ffurfiau cryno 
· Diffinio ‘cwmpasog’ a ‘cryno’ 
· Dosbarthu taflen waith i’r disgyblion x31 
· Gridiau cymorth ar frig y dudalen 
· Amseru: hyd at 10 munud – gorffen cyn os ydynt wedi dod i ben gyda’r dasg 
 
Tasg: Adnabod a defnyddio berfau cryno amser y gorffennol 
· Dosbarthu taflen waith i’r disgyblion x31 
· Egluro’r dasg cyn eu rhoi ar waith – sicrhau dealltwriaeth  
· Cyfeirio’r disgyblion at y gridiau cymorth 
· Amseru: 10 munud 
	 
 
 
 
 
· Disgyblion i gofnodi’r diffiniadau’n daclus yn eu llyfrau gwaith 
 
 
 
· Disgyblion i gwblhau’r daflen waith – trosi’r cwmpasog i’r cryno 
· HER – troi o’r cryno i’r cwmpasog 
· Asesu cyfoedion – beiro gwyrdd 
 
 
 
 
 
· Disgyblion i gwblhau’r daflen waith – uwch-oleuo berfau cryno cyn eu defnyddio i greu eu brawddegau gwreiddiol eu hun 
· Troi berfau o’r 3ydd person gorffennol i’r person 1af gorffennol 
· Asesu cyfoedion – beiro gwyrdd 
 
	· PPT 
· Llyfrau gwaith 
· Taflenni gwaith x31 
· Uwch-oleuwyr/beiros lliw 
· Beiro gwyrdd 

	10 munud 
 
Sesiwn Gloi 
	Cyfnod gludo/tacluso 
· Athro i sicrhau bod y ddwy daflen waith wedi’u gludo’n daclus yn llyfrau gwaith y disgyblion 
 
Cofnodi geirfa 
· Cyfeirio’r disgyblion at y dudalen eirfa ym mlaen eu llyfrau gwaith er mwyn cofnodi termau technegol e.e. cwmpasog, cryno a.a. 
 
	 
· Disgyblion i sicrhau eu bod yn gludo’r ddwy daflen waith yn daclus yn eu llyfrau 
 
 
 
· Disgyblion i gofnodi’r eirfa a’u hystyron ym mlaen eu llyfrau 
 
 
	· Glud 
· Siswrn (os oes angen) 
· Llyfrau gwaith 













































Cynllun Gwers 3

	Darpar Athro  
	Mr Matthew Kerrith Tucker 
	Dosbarth: 
	9 AI (1) 

	Maes Dysgu a Phrofiad neu Bwnc 
	Cymraeg (Iaith, Llythrennedd a Chyfathrebu) 
	Dyddiad: 
	15.1.20 

	Ffocws Gwers: 
	Negyddu ‘bod’ + ymarfer darllen a deall 

	Cysylltiadau ystyrlon â'r Cwricwlwm  
	Darllen 
· dod i ddeall testunau’n llawn gan ddefnyddio technegau casglu, dehongli a dadansoddi 
· canolbwyntio wrth ddarllen testunau, ar sgrin ac ar bapur, sydd yn newydd iddynt gan ddeall yr wybodaeth sydd ynddynt 
· defnyddio ystod o strategaethau, e.e. darllen cyflym, darllen agos, anodi, rhagfynegi, i gip ddarllen (sgimio) testunau i gael y neges, y syniadau a’r themâu allweddol, a’u llithr ddarllen (sganio) am wybodaeth fanwl 
 
Ysgrifennu 
· dangos gafael dda ar gystrawen a phatrymau naturiol y Gymraeg gan saernïo’u hiaith yn hyderus a meithrin cywirdeb wrth ysgrifennu, e.e. negyddu brawddegau 
· ysgrifennu’n ramadegol gywir gan sicrhau bod amser a pherson y ferf yn gywir yn ei gyd-destun 
· defnyddio ystod eang o dermau technegol, iaith a mynegiant yn gyson â chynnwys y pwnc 

	Cysylltiadau ystyrlon â: 
Chyfrifoldebau trawsgwricwlaidd 
	 

	Targedau Personol (Cysylltiedig â SAC ac wedi eu nodi mewn adolygiad wythnosol) 
 
Herio a disgwyliadau 
Er mwyn ysgogi’r dysgwyr i gyflawni, mae’r heriau a’r disgwyliadau y mae’r darpar athro’n eu gosod ar lefel briodol ar gyfer yr ystod o alluoedd a nodweddion sydd ymhlith y dysgwyr. 
 


 
	 Amcanion Dysgu (ffocws ar ddysgu – defnyddio geirfa ddealladwy): 

	Bydd disgyblion yn dysgu i wneud y canlynol: 
 
1. Ymarfer negyddu ‘bod’ 
2. Datblygu eu sgiliau darllen a deall 


 
	 Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu) 
	Asesu Dysgu’r Disgyblion 
Tystiolaeth 
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir) 

	1. Bydd disgyblion yn medru negyddu ‘bod’ yn gywir ac yn hyderus. 
2. Bydd disgyblion yn medru canfod a chywain y gwybodaeth cywir er mwyn ateb y cwestiynau’n gywir. 
	1. Bydd disgyblion yn cwblhau taflen waith cywiro gwallau wrth negyddu ‘bod’. 
2. Bydd disgyblion yn cwblhau tasg ddarllen a deall. 


 
	Amser 
	Gweithgareddau/Methodoleg/Cysyniadau Allweddol 
 (Rôl yr Athro – gan gynnwys pwyntiau dysgu allweddol a chwestiynau allweddol) 
	Tasgau Disgyblion 
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref) 
 
	Adnoddau 
 (Gan gynnwys gofyniad Iechyd a Diogelwch) 

	10 munud 
 
Cyfnod agoriadol (gyda chysylltiadau â dysgu blaenorol) 
	· Croesawu’r disgyblion cyn eu setlo er mwyn dechrau ar y cyfnod o 10 munud o ddarllen 
· Amserydd 10 munud ar y sgrin 
· Y gofrestr yn cael ei galw yn ystod y cyfnod 10 munud 
 
	· Disgyblion i estyn eu cas pensiliau a’u llyfrau cyswllt allan o’u blaenau. 
· Disgyblion i dynnu llyfr darllen allan gan ddefnyddio’r 10 munud fel cyfnod darllen. 
 
 
	· Cas pensiliau 
· Llyfrau cyswllt 
· Llyfrau darllen/cylchgronau 
· Amserydd 10 munud ar y sgrin 

	30 munud 
 
Addysgu a Dysgu Craidd 
	Gwirio gwaith cartref: cywiro gwallau 
· Yr athro i wirio gwaith cartref y disgyblion – mynd trwy’r atebion fel dosbarth 
· Arddangos atebion cywir ar y sgrin ym mlaen y dosbarth 
 
Tasg: Ymarfer negyddu ‘bod’ 
· Athro i ddosbarthu taflen waith ar gyfer ymarfer negyddu ‘bod’ 
· A yw’r disgyblion yn cyfeirio at y tabl a luniont yn y wers ddiwethaf? 
 
Tasg: Darllen a deall 
· Yr athro i ddosbarthu taflen waith darllen a deall – copi i bob disgybl 
· Amserydd 10 munud ar y bwrdd – i orffen cyn hynny os ydyw’r disgyblion wedi cwblhau’r dasg. 
	 
· Disgyblion i hunanfarcio’r gwaith cartref cyn ychwanegu llofnod a’r dyddiad 
 
 
 
 
 
· Disgyblion i gywiro’r gwallau gan eu hysgrifennu’n gywir – angen iddynt dalu sylw at ba berson sydd ynghlwm wrth y frawddeg – asesu cyfoedion 
 
 
· Disgyblion i gwblhau’r daflen waith – asesu cyfoedion 
 
 
 
 
 
	· PPT 
· Taflen waith ‘negyddu bod’ x33 
· Taflen ddarllen a deall x33 

	10 munud 
 
Sesiwn Gloi 
	Cyfnod gludo/tacluso 
· Athro i sicrhau bod y ddwy daflen waith wedi’u gludo’n daclus yn llyfrau gwaith y disgyblion 
 
Dril negyddu ‘bod’ 
· Dril cyflym i gloi’r wers – athro i negyddu’n anghywir, disgyblion i gywiro. 
	 
· Disgyblion i gofnodi gwaith dosbarth, y dyddiad a’r teitl a’u tanlinellu’n daclus – sicrhau eu bod yn gludo’r ddwy daflen yn daclus yn eu llyfrau 
 
 
 
 
 
	· Glud 
· Siswrn (os oes angen) 
· Llyfrau gwaith 
















Tasg 1

2. Dewch o hyd i’r gwallau treiglo yn y darn isod. A allwch eu cywiro? Mae yna gyfanswm o 8 gwall. Her: allwch chi roi’r rheswm dros bob gwall.






Fy enw i yw Gwion. Rydw i’n deg mlwydd oed. Rydw i’n ddisgybl yn
Ysgol Gymraeg Dewi Sant yn Llanelli. Mae gen i ddau brawd, Lewis a Carwyn, ac un chwaer, Megan. 
Mae gen i llawer o ddiddordebau. Rwy’n mwynhau mynd i pysgota gyda fy nhad pob penwythnos. Rwy’n hoff iawn o chwarae rygbi i tîm y Crwydriaid. Maswr y tîm ydw i. Fy hoff pwnc yn yr ysgol yw Daearyddiaeth oherwydd rydw i’n dysgu am llawer o wledydd ar draws y byd fel India, Botswana ac Unol Daleithiau America. Fy ngwyliau delfrydol i fydd i fynd i De Affrica ac i fynd ar safari yno.









































Tasg 2
[image: ]Berfau cryno -odd
Uwch-oleuwch y berfau cryno sydd yn y darn, ac yna defnyddiwch nhw i ffurfio brawddegau.  

Gwisgodd Culhwch ei glogyn euraidd a charlamodd ar gefn ei geffyl cyflymaf i gastell y Brenin Arthur.

Gwelodd Culhwch borthor arfog yn gwarchod porth y castell. Edrychodd yn ffyrnig ar Culhwch.

“Aros, pwy wyt ti?” gofynnodd yn uchel.

“Culhwch fab Cilydd ydw i, ac rydw i eisiau gweld y Brenin Arthur,” atebodd Culhwch. 






[image: ]Amser gorffennol y ferf

Ail-ysgrifennwch y brawddegau canlynol gan ddefnyddio person cyntaf amser gorffennol y ferf,
e.e.  Tynnodd Gwythyr ei gleddyf allan. 
        Tynnais fy nghleddyf allan.

Rhoddodd felltith ar Culhwch.
______________________________________ 

Gofynnodd i’w dad.


Gwisgodd ei glogyn euraidd a charlamodd i gastell y Brenin Arthur.
____________________________________________________________________________ 

Dywedodd fod yn rhaid i Culhwch gyflawni nifer o dasgau.
______________________________________ 
______________________________________ 
Plannodd yr hadau yn y tir ffrwythlon.
______________________________________











































Tasg 3
Ymarfer Negyddu ‘Bod’ 
Cywirwch y canlynol: 
e.e. ‘Mae fi ddim yn hoffi pasta’ > ‘Dydw i ddim yn hoffi pasta’ 
 
1. Mae hi ddim yn cerdded i’r ysgol bob dydd. 
2. Maen nhw ddim yn canu yn y côr. 
3. “Mae ti ddim wedi golchi’r llestri!”, sgrechiodd Mam! 
4. “Rwy’n siomedig iawn achos mae chi ddim wedi gwneud eich gwaith cartref”, dywedodd yr athro. 
5. “Mae fi ddim yn teimlo’n hwylus”, dywedodd Sion. 
6. Mae e ddim wedi chwarae pêl-droed ers blwyddyn. 
7. Rydyn ni ddim yn hoffi coffi! Ych a fi! 
8. Rydy hi ddim wedi gorffen y dasg. 
9. “Rwyt ti ddim wedi bwyta dy fwyd i gyd!” 
10. Mae e ddim yn gallu rhedeg yn gyflym, a rydy e ddim yn gallu reidio beic, ond mae e’n gallu taflu’r gwaywffon (javelin) yn bell iawn! 
 
Dyma dabl i'ch helpu: 

	Negyddu ‘bod’ 
	Unigol 
	Lluosog 

	Person 1af 
	Dydw i 
	Dydym ni 

	2il berson 
	Dwyt ti 
	Dydych chi 

	3ydd person 
	Dydy e/hi 
	Dydyn nhw 

